Avis juridique important

|

32004D0006

2004/6/EF: Kommissionens afgørelse af 5. november 2003 om oprettelse af Det Europæiske Tilsynsudvalg for Forsikrings- og Arbejdsmarkedspensionsordninger (EØS-relevant tekst)

EU-Tidende nr. L 003 af 07/01/2004 s. 0030 - 0031

Kommissionens afgørelseaf 5. november 2003om oprettelse af Det Europæiske Tilsynsudvalg for Forsikrings- og Arbejdsmarkedspensionsordninger(EØS-relevant tekst)(2004/6/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, ogud fra følgende betragtninger:(1) I juni 2001 traf Kommissionen afgørelse 2001/527/EF(1) og 2001/528/EF(2) om oprettelse af henholdsvis Det Europæiske Værdipapirtilsynsudvalg og Det Europæiske Værdipapirudvalg.(2) I sine resolutioner af 5. februar 2002 og 21. november 2002 støttede Europa-Parlamentet udvidelsen af visse aspekter af denne metode i fire lag til bank- og forsikringsbranchen under forbehold af, at Rådet klart ville forpligte sig til en reform, således at den institutionelle balance blev opretholdt.(3) Den 3. december 2002 opfordrede Rådet Kommissionen til at gennemføre lignende foranstaltninger samt hurtigst muligt at oprette nye rådgivende udvalg inden for bank- og forsikringsvæsen samt forsikrings- og arbejdsmarkedspensioner.(4) Et europæisk tilsynsudvalg for forsikrings- og arbejdsmarkedspensionsordninger (herefter benævnt "udvalget") bør oprettes som et uafhængigt organ, der reflekterer over, diskuterer og rådgiver Kommissionen i spørgsmål om forsikring, genforsikring og arbejdsmarkedsorienterede pensioner. Hvad angår arbejdsmarkedspensioner, bør udvalget overveje regulerings- og tilsynsmæssige aspekter ved sådanne foranstaltninger, men ikke arbejds- og socialretlige aspekter, som organisering af beskæftigelsesordninger, herunder obligatorisk medlemskab samt bestemmelser, der skyldes overenskomster.(5) Udvalget skal også medvirke til konsekvent og rettidig gennemførelse af fællesskabslovgivningen i medlemsstaterne ved at sikre et mere effektivt samarbejde mellem nationale tilsynsmyndigheder, foretage peer reviews og fremme bedste praksis.(6) Udvalget skal selv organisere sin virksomhed og skal navnlig tage højde for de særlige forhold, der gør sig gældende for de myndigheder, der er kompetente med hensyn til forsikringer og arbejdsmarkedsorienterede pensioner, og holde tæt operationel forbindelse med Kommissionen og det udvalg, som er oprettet i henhold til Kommissionens afgørelse 2004/9/EF af 5. november 2003 om nedsættelse af et europæisk udvalg for forsikrings- og arbejdsmarkedspensioner(3). Det vælger en formand af sin midte.(7) Udvalget bør i en tidlig fase og på åben og gennemsigtig vis føre omfattende konsultationer med markedsdeltagere, forbrugere og slutbrugere.(8) Udvalget fastlægger selv sin forretningsorden og handler under fuld overholdelse af traktatens bestemmelser, de berørte institutioners beføjelser og den nuværende institutionelle balance, der er fastsat i traktaten -TRUFFET FØLGENDE AFGØRELSE:Artikel 1Der oprettes hermed en uafhængig rådgivende gruppe for forsikrings- og arbejdsmarkedspensionsordninger i Fællesskabet kaldet "Det Europæiske Tilsynsudvalg for Forsikrings- og Arbejdsmarkedspensionsordninger" (i det følgende benævnt "udvalget").Artikel 2Udvalgets formål er at rådgive Kommissionen, enten på Kommissionens opfordring inden for en tidsfrist, som Kommissionen fastsætter afhængigt af sagens vigtighed, eller på udvalgets eget initiativ, navnlig om udarbejdelse af udkast til gennemførelsesforanstaltninger vedrørende forsikrings-, genforsikrings- og arbejdsmarkedspensionsordninger.Udvalget medvirker til en konsekvent gennemførelse af EF-direktiverne og til konvergens inden for medlemsstaternes tilsynspraksis i Fællesskabet.Udvalget danner ligeledes et forum for samarbejde mellem tilsynsmyndigheder, herunder udveksling af tilsynsspecifikke oplysninger om tilsynsførte institutioner.Artikel 3Udvalget består af højtstående repræsentanter for de nationale offentlige myndigheder med kompetence inden for forsikrings-, genforsikrings- og arbejdsmarkedspensionsordninger. Hver medlemsstat udpeger højtstående repræsentanter for de kompetente myndigheder, som deltager i udvalgets møder.Kommissionen deltager i udvalgets møder og udpeger en højtstående repræsentant til at deltage i samtlige tilsynsudvalgets debatter.Når der udveksles fortrolige oplysninger vedrørende et tilsynsført institut, kan deltagelsen i drøftelsen af dette punkt på dagsordenen blive begrænset alene til de myndigheder, der er direkte involveret i tilsynet.Udvalget vælger en formand af sin midte.Udvalget kan invitere sagkyndige og observatører til sine møder.Udvalget tager ikke stilling til arbejds- og socialretlige aspekter som for eksempel arbejdsmarkedspensionsordningers opbygning, herunder obligatorisk medlemskab og resultaterne af kollektive overenskomster.Artikel 4Udvalget opretholder tæt operationel kontakt med Kommissionen og med det udvalg, der er oprettet i medfør af afgørelse 2004/9/EF.Udvalget kan nedsætte arbejdsgrupper. Kommissionen vil blive inviteret til at deltage i arbejdsgrupperne som observatør.Artikel 5Før udvalget afgiver udtalelse til Kommissionen, fører det på åben og gennemsigtig vis samt i en tidlig fase dybtgående konsultationer med markedsdeltagere, forbrugere og slutbrugere.Artikel 6Tilsynsudvalget udarbejder en årsrapport til Kommissionen.Artikel 7Tilsynsudvalget vedtager sin egen forretningsorden og organiserer selv sin drift.Artikel 8Udvalget påbegynder sit arbejde den 24. november 2003.Udfærdiget i Bruxelles, den 5. november 2003.På Kommissionens vegneFrederik BolkesteinMedlem af Kommissionen(1) EFT L 191 af 13.7.2001, s. 43.(2) EFT L 191 af 13.7.2001, s. 45.(3) Se side 34 i denne EUT.


title: Rådets afgørelse af 9. april 2014 om ændring af bilag I, II og III til afgørelse 2011/432/EU om godkendelse på Den Europæiske Unions vegne af Haagerkonventionen af 23. november 2007 om international inddrivelse af børnebidrag og andre former for underholdsbidrag

text:
               16.4.2014

               DA

               Den Europæiske Unions Tidende

               L 113/1

         RÅDETS AFGØRELSE
   af 9. april 2014
   om ændring af bilag I, II og III til afgørelse 2011/432/EU om godkendelse på Den Europæiske Unions vegne af Haagerkonventionen af 23. november 2007 om international inddrivelse af børnebidrag og andre former for underholdsbidrag
   (2014/218/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 81, stk. 3, første afsnit, sammenholdt med artikel 218, stk. 6, andet afsnit, litra b), og artikel 218, stk. 8, andet afsnit, første punktum,
   under henvisning til forslag fra Europa-Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Bilag I til Rådets afgørelse 2011/432/EU (2) indeholder de erklæringer, som Unionen afgiver ved godkendelsen af Haagerkonventionen af 23. november 2007 om international inddrivelse af børnebidrag og andre former for underholdsbidrag (i det følgende benævnt »konventionen«) i overensstemmelse med konventionens artikel 63.

               (2)

               Bilag II til afgørelse 2011/432/EU indeholder det forbehold, som Unionen vil tage på tidspunktet for godkendelse af konventionen i overensstemmelse med konventionens artikel 62.

               (3)

               Bilag III til afgørelse 2011/432/EU indeholder de erklæringer, som Unionen vil afgive på tidspunktet for godkendelse af konventionen i overensstemmelse med konventionens artikel 63.

               (4)

               På grund af Kroatiens tiltrædelse af Unionen den 1. juli 2013 og på grund af, at nogle medlemsstater har meddelt Kommissionen ændringer af de forbehold og erklæringer, der vedrører dem, er det nødvendigt at ændre bilag I, II og III til afgørelse 2011/432/EU, inden Unionen deponerer sit instrument til godkendelse af konventionen.

               (5)

               Det Forenede Kongerige og Irland deltager i vedtagelsen og anvendelsen af denne afgørelse.

               (6)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Afgørelse 2011/432/EU ændres således:

               1)

               Bilag I erstattes af teksten i bilag I til denne afgørelse.

               2)

               Bilag II erstattes af teksten i bilag II til denne afgørelse.

               3)

               Bilag III erstattes af teksten i bilag III til denne afgørelse.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 9. april 2014.

            På Rådets vegne

         D. KOURKOULAS

            Formand

      (1)  Udtalelse af 17. april 2013 (endnu ikke offentliggjort i EU-Tidende).

      (2)  Rådets afgørelse af 9. juni 2011 om godkendelse på Den Europæiske Unions vegne af Haagerkonventionen af 23. november 2007 om international inddrivelse af børnebidrag og andre former for underholdsbidrag (EUT L 192 af 22.7.2011, s. 39).

      BILAG I

            »BILAG I

               Erklæringer fra Den Europæiske Union på tidspunktet for godkendelse af Haagerkonventionen af 23. november 2007 om international inddrivelse af børnebidrag og andre former for underholdsbidrag (»konventionen«) i overensstemmelse med konventionens artikel 63

            A.   ERKLÆRING I HENHOLD TIL KONVENTIONENS ARTIKEL 59, STK. 3, VEDRØRENDE DEN EUROPÆISKE UNIONS KOMPETENCE I ANLIGGENDER, DER ER REGULERET AF KONVENTIONEN

                        1.

                        Den Europæiske Union erklærer, at den udøver kompetence i alle de anliggender, der er reguleret af konventionen. Medlemsstaterne er bundet af konventionen i kraft af Den Europæiske Unions godkendelse heraf.

                        2.

                        Den Europæiske Unions medlemsstater er Kongeriget Belgien, Republikken Bulgarien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Irland, Den Hellenske Republik, Kongeriget Spanien, Den Franske Republik, Republikken Kroatien, Den Italienske Republik, Republikken Cypern, Republikken Letland, Republikken Litauen, Storhertugdømmet Luxembourg, Ungarn, Republikken Malta, Kongeriget Nederlandene, Republikken Østrig, Republikken Polen, Den Portugisiske Republik, Rumænien, Republikken Slovenien, Den Slovakiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

                        3.

                        Denne erklæring gælder dog ikke for Kongeriget Danmark, jf. artikel 1 og 2 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde.

                        4.

                        Denne erklæring gælder ikke for de af medlemsstaternes områder, som traktaten om Den Europæiske Unions funktionsmåde ikke finder anvendelse på (jf. artikel 355 i denne traktat), og berører ikke foranstaltninger eller holdninger, som de pågældende medlemsstater måtte vedtage i henhold til konventionen på disse områders vegne eller i deres interesse.

                        5.

                        Det er de centrale myndigheder i hver enkelt af Den Europæiske Unions medlemsstater, der er ansvarlige for anvendelsen af konventionen i deres indbyrdes samarbejde. Når en central myndighed i en kontraherende stat således har brug for at kontakte en central myndighed i en af Den Europæiske Unions medlemsstater, kontakter den direkte den pågældende centrale myndighed. Hvis de finder det hensigtsmæssigt, deltager Den Europæiske Unions medlemsstater også i alle de særlige udvalg, der får til opgave at følge op på konventionens anvendelse.

                  B.   ERKLÆRING I HENHOLD TIL KONVENTIONENS ARTIKEL 2, STK. 3
            Den Europæiske Union erklærer, at den vil udvide anvendelsesområdet for konventionens kapitel II og III til underholdspligt mellem ægtefæller og tidligere ægtefæller.«

      BILAG II

            »BILAG II

               Forbehold fra Den Europæiske Union på tidspunktet for godkendelse af Haagerkonventionen af 23. november 2007 om international inddrivelse af børnebidrag og andre former for underholdsbidrag (i det følgende benævnt »konventionen«) i overensstemmelse med konventionens artikel 62

            Den Europæiske Union tager følgende forbehold, jf. konventionens artikel 44, stk. 3:
            Den Tjekkiske Republik, Republikken Estland, Den Hellenske Republik, Republikken Cypern, Republikken Letland, Republikken Litauen, Ungarn, Kongeriget Nederlandene, Republikken Polen, Republikken Slovenien, Den Slovakiske Republik, Kongeriget Sverige og Det Forenede Kongerige Storbritannien og Nordirland modsætter sig brugen af fransk i meddelelser mellem centralmyndigheder.
            Den Franske Republik og Storhertugdømmet Luxembourg modsætter sig brugen af engelsk i meddelelser mellem centralmyndigheder.«

      BILAG III

            »BILAG III

               Erklæringer fra Den Europæiske Union på tidspunktet for godkendelse af Haagerkonventionen af 23. november 2007 om international inddrivelse af børnebidrag og andre former for underholdsbidrag (i det følgende benævnt »konventionen«) i overensstemmelse med konventionens artikel 63

            1.   ERKLÆRINGER I HENHOLD TIL KONVENTIONENS ARTIKEL 11, STK. 1, LITRA g)
            Den Europæiske Union erklærer, at en anmodning i de medlemsstater, der er anført nedenfor, bortset fra en anmodning i henhold til konventionens artikel 10, stk. 1, litra a), og artikel 10, stk. 2, litra a), skal indeholde de oplysninger eller dokumenter, der er specificeret for hver af disse medlemsstater:

               Kongeriget Belgien:

                        —

                        Ved anmodninger i henhold til artikel 10, stk. 1, litra e) og f), og artikel 10, stk. 2, litra b) og c), afgørelsens eller afgørelsernes fulde tekst som bekræftet kopi eller bekræftede kopier.

               Den Tjekkiske Republik:

                        —

                        Fuldmagt givet til centralmyndigheden af den, der indgiver anmodningen, i henhold til artikel 42.

               Forbundsrepublikken Tyskland:

                        —

                        Den bidragsberettigedes nationalitet, erhverv eller beskæftigelse og eventuelt den retlige repræsentants navn og adresse

                        —

                        Den bidragspligtiges nationalitet, erhverv eller beskæftigelse, såfremt den bidragsberettigede er bekendt hermed

                        —

                        Ved en anmodning fra en offentligretlig institution, der gør underholdskrav gældende på grundlag af overført ret, navnet på den person, hvis krav er blevet overført, og dennes kontaktoplysninger

                        —

                        Ved indeksering af et eksigibelt underholdskrav beregningsmetoden for denne indeksering og ved forpligtelse til at betale lovbestemte renter den lovbestemte rentesats og det tidspunkt, hvor rentepligten indtræder.

               Kongeriget Spanien:

                        —

                        den bidragsberettigedes nationalitet

                        —

                        den bidragspligtiges nationalitet

                        —

                        både den bidragsberettigedes og den bidragspligtiges identifikationsnummer (identitetskort eller pas).

               Den Franske Republik

            Anmodninger som omhandlet i artikel 10, stk.1, litra e) og f), og artikel 10, stk. 2, litra b) og c), skal ledsages af den afgørelse om underholdspligt, som søges ændret.

               Republikken Kroatien

            I.   Anmodninger i henhold til artikel 10, stk. 1, litra b)

                        1.

                        En anmodning om fuldbyrdelse af en afgørelse, der er truffet eller anerkendes i Republikken Kroatien som den anmodede stat, skal indeholde:

                                    —

                                    oplysninger om den ret, der har truffet afgørelsen, og den dato, afgørelsen blev truffet

                                    —

                                    oplysninger om den bidragsberettigedes bankkonto (kontonummer, bankens navn, IBAN).

                        2.

                        Hvis den, der indgiver anmodningen, er mindreårig, skal anmodningen underskrives af vedkommendes retlige repræsentant.
                        En anmodning om fuldbyrdelse af en afgørelse, der er truffet eller anerkendes i Republikken Kroatien som den anmodede stat, skal ledsages af følgende dokumenter:

                                    —

                                    den originale fuldbyrdelsesordre eller originale retsafgørelse eller en bekræftet kopi af retsafgørelsen med en attest om dens eksigibilitet

                                    —

                                    en detaljeret liste over de restancer, der anmodes om

                                    —

                                    i tilfælde af indeksering af en eksigibel anmodning beregningsmetoden for indekseringen og ved forpligtelse til at betale lovbestemte renter en angivelse af den lovbestemte rentesats samt det tidspunkt, hvorfra den månedlige rente gælder

                                    —

                                    oplysninger om den bankkonto, som de tildelte beløb skal overføres til

                                    —

                                    en officiel oversættelse til kroatisk af alle dokumenter foretaget af en statsautoriseret translatør

                                    —

                                    den fuldmagt, som den, der indgiver anmodningen, har givet til centralmyndigheden i henhold til konventionens artikel 42.

                  II.   Anmodninger i henhold til artikel 10, stk. 1, litra c) og d)

                        1.

                        En anmodning om at få truffet afgørelse i Republikken Kroatien som den anmodede stat skal indeholde:

                                    —

                                    en angivelse af det månedlige underholdsbidrag, der anmodes om

                                    —

                                    den periode, for hvilken der anmodes om underholdsbidrag

                                    —

                                    oplysninger om personlig og social status for den, der indgiver anmodningen (barnet og den forælder, som barnet bor sammen med)

                                    —

                                    oplysninger om personlig og social status for den bidragspligtige (den forælder, som barnet ikke bor sammen med), antallet af personer, der allerede modtager underholdsbidrag fra den bidragspligtige, hvis den, der indgiver anmodningen, har adgang til disse oplysninger.

                        2.

                        Anmodningen skal underskrives personligt af den, der indgiver anmodningen, eller, hvis den, der indgiver anmodningen, er mindreårig, af vedkommendes retlige repræsentant.
                        En anmodning om at få truffet afgørelse i Republikken Kroatien som den anmodede stat skal ledsages af følgende dokumenter:

                                    —

                                    dokumenter, der beviser forholdet mellem forælder og barn, civilstand eller partnerskabsstatus for den, der indgiver anmodningen, og den bidragspligtige, barnets fødselsattest, hvis slægtskabet skal fastslås som et præjudicielt spørgsmål

                                    —

                                    attest for opløsning af ægteskabet

                                    —

                                    det kompetente organs afgørelse om forsørgelse af barnet eller afgørelse om forældremyndigheden over barnet

                                    —

                                    det dokument, på grundlag af hvilket indekseringen af underholdsbidraget er beregnet (hvis den anmodende stat fastsætter dette)

                                    —

                                    en officiel oversættelse til kroatisk af alle dokumenter foretaget af en statsautoriseret translatør

                                    —

                                    den fuldmagt, som den, der indgiver anmodningen, har givet til centralmyndigheden i henhold til konventionens artikel 42.

                  III.   Anmodninger i henhold til artikel 10, stk. 1, litra e) og f)

                        1.

                        En anmodning om ændring af en afgørelse skal indeholde:

                                    —

                                    navnet på den ret, som har truffet den afgørelse, af hvilken der anmodes om ændring, eller på det organ, ved hvilket aftalen om underholdsbidrag blev indgået

                                    —

                                    den dato, hvor afgørelsen blev truffet, eller aftalen blev indgået, og afgørelsens eller aftalens nummer

                                    —

                                    for- og efternavn på sagens parter samt deres fødselsdato

                                    —

                                    de ændrede omstændigheder for den person, der modtager underholdsbidrag, den bidragspligtige, den bidragsberettigede og den person, der forsørger barnet, herunder det faktum, at der er truffet en ny afgørelse, eller at en ny aftale er indgået om forsørgelse af barnet, de ændrede leveomkostninger og andre omstændigheder, der berettiger en ændring af afgørelsen

                                    —

                                    en angivelse af det månedlige beløb, der anmodes om

                                    —

                                    oplysninger om den bidragsberettigedes bankkonto (kontonummer, bankens navn, IBAN).

                        2.

                        Anmodningen skal underskrives personligt af den, der indgiver anmodningen, eller, hvis den, der indgiver anmodningen, er mindreårig, af vedkommendes retlige repræsentant.
                        En anmodning om ændring af en afgørelse skal ledsages af følgende dokumenter:

                                    —

                                    den originale fuldbyrdelsesordre eller originale retsafgørelse eller en bekræftet kopi af retsafgørelsen med en attest om dens eksigibilitet

                                    —

                                    oplysninger om den bankkonto, som de tildelte beløb skal overføres til

                                    —

                                    en officiel oversættelse til kroatisk af alle dokumenter foretaget af en statsautoriseret translatør

                                    —

                                    den fuldmagt, som den, der indgiver anmodningen, har givet til centralmyndigheden i henhold til konventionens artikel 42.

                  IV.   Anmodninger i henhold til artikel 10, stk. 2, litra b) og c)

                        1.

                        En anmodning om ændring af en afgørelse skal indeholde:

                                    —

                                    navnet på den ret, som har truffet den afgørelse, af hvilken der anmodes om ændring, eller på det organ, ved hvilket aftalen om underholdsbidrag blev indgået

                                    —

                                    den dato, hvor afgørelsen blev truffet, eller aftalen blev indgået, og afgørelsens eller aftalens nummer

                                    —

                                    for- og efternavn på sagens parter samt deres fødselsdato

                                    —

                                    de ændrede omstændigheder for den person, der modtager underholdsbidrag, den bidragspligtige, den bidragsberettigede og den person, der forsørger barnet, herunder det faktum, at der er truffet en ny afgørelse, eller at en ny aftale er indgået om forsørgelse af barnet, de ændrede leveomkostninger og andre omstændigheder, der berettiger en ændring af afgørelsen

                                    —

                                    en angivelse af det månedlige beløb, der betales, inden anmodningen indgives, og den ændring, der anmodes om.

                        2.

                        Anmodningen skal underskrives personligt af den, der indgiver anmodningen.
                        En anmodning om ændring af en afgørelse skal ledsages af følgende dokumenter:

                                    —

                                    den originale fuldbyrdelsesordre eller originale retsafgørelse eller en bekræftet kopi af retsafgørelsen med en attest om dens eksigibilitet

                                    —

                                    en officiel oversættelse til kroatisk af alle dokumenter foretaget af en statsautoriseret translatør

                                    —

                                    den fuldmagt, som den, der indgiver anmodningen, har givet til centralmyndigheden i henhold til konventionens artikel 42.

               Republikken Letland:

                        —

                        Anmodningen skal indeholde de oplysninger, der er angivet i de relevante formularer, som anbefales og offentliggøres af Haagerkonferencen om International Privatret, og ledsages af en kvittering for betaling af statsskat i tilfælde, hvor ansøgeren ikke er fritaget for betaling af statsskat eller ikke modtager retshjælp, samt dokumenter, som bekræfter oplysningerne i anmodningen.

                        —

                        Anmodningen skal indeholde den personlige kode (hvis den er blevet tildelt i Republikken Letland) eller identifikationsnummeret, hvis det er blevet tildelt, på den, der indgiver anmodningen, modpartens personlige kode (hvis den er blevet tildelt i Republikken Letland) eller identifikationsnummer, hvis det er blevet tildelt, personlige koder (hvis de er blevet tildelt i Republikken Letland) eller identifikationsnumre, hvis de er blevet tildelt, på alle de personer, for hvem der anmodes om underholdsbidrag.

                        —

                        De anmodninger, der er omhandlet i artikel 10, stk. 1, litra a), b), d) og f), og artikel 10, stk. 2, litra a) og c), og som ikke vedrører børnebidrag (som omhandlet i artikel 15), skal ledsages af et dokument, der angiver, i hvilket omfang den, der indgiver anmodningen, har fået gratis retshjælp i afgørelsesstaten. Dette dokument skal indeholde oplysninger om arten og omfanget af den retshjælp, der allerede er anmodet om, og angive, hvilken yderligere retshjælp der vil blive brug for.

                        —

                        De anmodninger, der er omhandlet i artikel 10, stk. 1, litra b), skal ledsages af et dokument, der angiver ansøgerens valg af fuldbyrdelsesmidler (sag for at inddrive den bidragspligtiges løsøre, pengemidler og/eller faste ejendom).

                        —

                        De anmodninger, der er omhandlet i artikel 10, stk. 1, litra b), skal ledsages af et dokument med en beregning af det skyldige beløb.

                        —

                        De anmodninger, der er omhandlet i artikel 10, stk. 1, litra c)-f), og artikel 10, stk. 2, litra b) og c), skal ledsages af dokumenter, som underbygger oplysningerne om den bidragsberettigedes og/eller den bidragspligtiges økonomiske situation og udgifter.

               Republikken Malta:

            I.   Anmodninger i henhold til artikel 10, stk. 1, litra b)

                        1.

                        Anmodninger om fuldbyrdelse af en afgørelse skal indeholde:

                                    —

                                    navnet på den ret, der afsagde dommen

                                    —

                                    domsafsigelsesdatoen

                                    —

                                    oplysninger om den bidragsberettigedes og den bidragspligtiges nationalitet og

                                    —

                                    erhverv eller beskæftigelse.

                        2.

                        Følgende dokumenter skal også vedlægges:

                                    —

                                    en bekræftet kopi af dommen sammen med fuldbyrdelsespåtegningen

                                    —

                                    en udførlig liste over restancer og ved indeksering af et eksigibelt underholdskrav beregningsmetoden for denne indeksering og ved forpligtelse til at betale lovbestemte renter den lovbestemte rentesats og det tidspunkt, hvor rentepligten indtræder

                                    —

                                    nærmere oplysninger om den bankkonto, som de tvangsfuldbyrdede beløb skal overføres til

                                    —

                                    en kopi af anmodningen med bilag og

                                    —

                                    oversættelse af alle dokumenterne til maltesisk foretaget af en professionel autoriseret oversætter.

                  II.   Anmodninger i henhold til artikel 10, stk. 1, litra c) og d)

            Anmodninger om at få truffet afgørelse om tildeling af børnebidrag skal ledsages af følgende dokumenter:

                        —

                        det månedlige børnebidrag, der anmodes om for hver bidragsberettiget, og

                        —

                        begrundelsen for anmodningen om afgørelsen, som skal indeholde oplysninger om forholdet mellem den bidragsberettigede og den bidragspligtige og den økonomiske situation for den bidragsberettigedes retlige repræsentant, og som skal indeholde oplysninger om:

                                    i)

                                    underholdsudgifter: mad, sundhed, beklædning, bolig og uddannelse. (Bemærk: Når der anmodes om børnebidrag for flere end ét barn, skal oplysningerne gives for hvert barn)

                                    ii)

                                    indtægtskilder og månedlig indtægt for den af forældrene, der forsørger den bidragsberettigede, og

                                    iii)

                                    de månedlige udgifter for den af forældrene, der forsørger den bidragsberettigede, til den bidragsberettigede.

                  III.   Anmodninger i henhold til artikel 10, stk. 1, litra e) og f)

            Anmodninger om ændring af en afgørelse om tildeling af underholdsbidrag skal indeholde:

                        —

                        navnet på den ret, der afsagde dommen, domsafsigelsesdatoen og oplysninger om sagens parter

                        —

                        angivelse af det månedlige underholdsbidrag, der anmodes om på vegne af hver af de bidragsberettigede i stedet for det tidligere tildelte underholdsbidrag

                        —

                        angivelse af de ændrede omstændigheder, der berettiger anmodningen om et ændret underholdsbidrag, og

                        —

                        supplerende dokumenter, som skal opføres på en liste og vedlægges anmodningen (Bemærk: Disse dokumenter skal være originaler eller bekræftede kopier).

                  IV.   Anmodninger i henhold til artikel 10, stk. 2, litra b) og c)

            Anmodninger om ændring af en afgørelse om tildeling af underholdsbidrag skal indeholde:

                        —

                        navnet på den ret, der afsagde dommen, domsafsigelsesdatoen og oplysninger om sagens parter

                        —

                        angivelse af det månedlige underholdsbidrag, der anmodes om på vegne af hver af de bidragsberettigede i stedet for det tidligere tildelte underholdsbidrag

                        —

                        angivelse af de ændrede omstændigheder, der berettiger anmodningen om et ændret underholdsbidrag, og

                        —

                        supplerende dokumenter, som skal opføres på en liste og vedlægges anmodningen. (Bemærk: Disse dokumenter skal være originaler eller bekræftede kopier).

               Republikken Polen:

            I.   Anmodninger i henhold til artikel 10, stk. 1, litra b)

                        1.

                        En anmodning om fuldbyrdelse af en afgørelse skal indeholde navnet på den ret, der afsagde dommen, domsafsigelsesdatoen samt for- og efternavn på sagens parter.

                        2.

                        Følgende dokumenter skal vedlægges:

                                    —

                                    originalen af fuldbyrdelsesgrundlaget (bekræftet kopi af dommen sammen med fuldbyrdelsespåtegningen)

                                    —

                                    en detaljeret liste over restancer

                                    —

                                    nærmere oplysninger om den bankkonto, som de tvangsfuldbyrdede beløb skal overføres til

                                    —

                                    en kopi af anmodningen med bilag

                                    —

                                    oversættelse af alle dokumenterne til polsk foretaget af en autoriseret oversætter.

                        3.

                        Anmodningen, begrundelsen for anmodningen, listen over restancer og oplysningerne om den bidragspligtiges økonomiske situation skal underskrives personligt af den eller de bidragsberettigede eller i tilfælde af mindreårige af deres retlige repræsentant.

                        4.

                        Hvis den bidragsberettigede ikke er i besiddelse af originalen af fuldbyrdelsesgrundlaget, skal grunden hertil angives i anmodningen (f.eks. at dokumentet er bortkommet eller ødelagt, eller at fuldbyrdelsesgrundlaget ikke er udstedt af retten).

                        5.

                        Hvis fuldbyrdelsesgrundlaget er bortkommet, skal der vedlægges en anmodning om genudstedelse af fuldbyrdelsesgrundlaget som erstatning for det bortkomne.

                  II.   Anmodninger i henhold til artikel 10, stk. 1, litra c) og d)

                        1.

                        En anmodning om at få truffet afgørelse om tildeling af børnebidrag skal indeholde en angivelse af det månedlige beløb, der anmodes om i børnebidrag for hver bidragsberettiget.

                        2.

                        Anmodningen og begrundelsen for anmodningen skal underskrives personligt af den eller de bidragsberettigede eller i tilfælde af mindreårige af deres retlige repræsentant.

                        3.

                        I begrundelsen for en anmodning om at få truffet afgørelse er det nødvendigt at angive alle de forhold, der berettiger anmodningen, særlig oplysninger vedrørende:

                                    a)

                                    forholdet mellem den bidragsberettigede og den bidragspligtige: barn (barn fra et ægteskab/barn, der formelt anerkendes af den bidragspligtige/faderskab til barnet fastslået af retten), anden slægtning, ægtefælle, tidligere ægtefælle, beslægtet

                                    b)

                                    den bidragsberettigedes økonomiske situation:

                                                —

                                                den bidragsberettigedes alder, helbredstilstand og uddannelsesniveau

                                                —

                                                den bidragsberettigedes månedlige udgifter (mad, beklædning, personlig hygiejne, forebyggelse, medicin, genoptræning, uddannelse, fritid, særlige udgifter osv.)

                                                —

                                                (hvis der anmodes om børnebidrag for mere end én berettiget person, skal ovennævnte oplysninger gives for hver af disse personer)

                                                —

                                                uddannelse, tidligere erhverv og nuværende erhverv for den af forældrene, der forsørger den mindreårige bidragsberettigede

                                                —

                                                indtægtskilder og månedlig indtægt for den af forældrene, der forsørger den bidragsberettigede

                                                —

                                                de månedlige udgifter for den af forældrene, der passer en mindreårig bidragsberettiget, til underhold af den pågældende selv og andre, ud over den bidragsberettigede, der er afhængige af vedkommendes forsørgelse

                                    c)

                                    den bidragspligtiges økonomiske situation, som også skal omfatte oplysninger om den bidragspligtiges uddannelse, tidligere erhverv og nuværende erhverv.

                        4.

                        Det skal angives, hvilke af forholdene i begrundelsen der skal fremføres ved bevisoptagelsen (f.eks. oplæsning af dokumentet på retsmødet, afhøring af vidnet/vidnerne, afhøring af den bidragsberettigede eller dennes retlige repræsentant, afhøring af den bidragspligtige osv.).

                        5.

                        Det er nødvendigt at angive alle de krævede bevismaterialer og alle de oplysninger, som retten har behov for til bevisoptagelsen.

                        6.

                        De originale dokumenter eller bekræftede kopier heraf vedlægges anmodningen; dokumenter på fremmedsprog ledsages af en bekræftet oversættelse til polsk.

                        7.

                        Vidner: For- og efternavn samt adresse angives for alle vidner.

                  III.   Anmodninger i henhold til artikel 10, stk. 1, litra e) og f)

                        1.

                        En anmodning om ændring af en afgørelse om tildeling af underholdsbidrag skal indeholde:

                                    a)

                                    navnet på den ret, der afsagde dommen, domsafsigelsesdatoen samt for- og efternavn på sagens parter

                                    b)

                                    angivelse af det månedlige underholdsbidrag, der anmodes om på vegne af hver af de bidragsberettigede i stedet for det tidligere tildelte underholdsbidrag.

                        2.

                        Begrundelsen for anmodningen skal omfatte de ændrede omstændigheder, der berettiger anmodningen om et ændret underholdsbidrag.

                        3.

                        Anmodningen og begrundelsen for anmodningen skal underskrives personligt af den eller de bidragsberettigede eller i tilfælde af mindreårige af deres retlige repræsentant.

                        4.

                        Det skal angives, hvilke af forholdene i begrundelsen der skal fremføres ved bevisoptagelsen (f.eks. oplæsning af dokumentet på retsmødet, afhøring af vidnet/vidnerne, afhøring af den bidragsberettigede eller dennes retlige repræsentant, afhøring af den bidragspligtige osv.).

                        5.

                        Det er nødvendigt at angive alle de krævede bevismaterialer og alle de oplysninger, som retten har behov for til bevisoptagelsen.

                        6.

                        De originale dokumenter eller bekræftede kopier heraf vedlægges anmodningen; dokumenter på fremmedsprog ledsages af en bekræftet oversættelse til polsk.

                        7.

                        Vidner: For- og efternavn samt adresse angives for alle vidner.

                  IV.   Anmodninger i henhold til artikel 10, stk. 2, litra b) og c)

                        1.

                        En anmodning om ændring af en afgørelse om tildeling af underholdsbidrag skal indeholde:

                                    a)

                                    navnet på den ret, der afsagde dommen, domsafsigelsesdatoen samt for- og efternavn på sagens parter

                                    b)

                                    angivelse af det månedlige underholdsbidrag, der anmodes om på vegne af hver af de bidragsberettigede i stedet for det tidligere tildelte underholdsbidrag.

                        2.

                        Begrundelsen for anmodningen skal omfatte de ændrede omstændigheder, der berettiger anmodningen om et ændret underholdsbidrag.

                        3.

                        Anmodningen og begrundelsen for anmodningen skal underskrives personligt af den bidragspligtige.

                        4.

                        Det skal angives, hvilke af forholdene i begrundelsen der skal fremføres ved bevisoptagelsen (f.eks. oplæsning af dokumentet på retsmødet, afhøring af vidnet/vidnerne, afhøring af den bidragsberettigede eller dennes retlige repræsentant, afhøring af den bidragspligtige osv.).

                        5.

                        Det er nødvendigt at angive alle de krævede bevismaterialer og alle de oplysninger, som retten har behov for til bevisoptagelsen.

                        6.

                        De originale dokumenter eller bekræftede kopier heraf vedlægges anmodningen; dokumenter på fremmedsprog ledsages af en bekræftet oversættelse til polsk.

                        7.

                        Vidner: For- og efternavn samt adresse angives for alle vidner.

               Den Portugisiske Republik:

            I.   Anmodninger i henhold til artikel 10, stk. 1, litra b)

            En anmodning om fuldbyrdelse af en afgørelse skal ud over de dokumenter, der er omhandlet i artikel 25, ledsages af:

                        1.

                        en detaljeret liste over restancer og i tilfælde af indeksering af et eksigibelt underholdskrav, beregningsmetoden for denne indeksering og ved forpligtelse til at betale lovbestemte renter den lovbestemte rentesats og det tidspunkt, hvor rentepligten indtræder

                        2.

                        nærmere oplysninger om den bankkonto, som beløbene skal overføres til.

                  II.   Anmodninger i henhold til artikel 10, stk. 1, litra c) og d)

            En anmodning om at få truffet afgørelse om børnebidrag som omhandlet i artikel 15 skal ledsages af følgende supplerende dokumenter:

                        1.

                        det månedlige børnebidrag, der anmodes om på vegne af hver bidragsberettigede

                        2.

                        begrundelse for at anmode om at få truffet en afgørelse, herunder alle faktiske forhold til støtte for anmodningen og oplysninger om:

                                    a)

                                    forholdet mellem den bidragsberettigede og den bidragspligtige: barn (barn fra et ægteskab/barn, der formelt anerkendes af den bidragspligtige/faderskab til barnet fastslået af retten), herunder indgivelse af en attest, der attesterer forældreskab/adoption

                                    b)

                                    den økonomiske situation, som den eller de bidragsberettigedes retlige repræsentant (forælder eller værge) befinder sig i med angivelse af oplysninger om:

                                                —

                                                månedlige underholdsudgifter: mad, sundhed, beklædning, bolig, uddannelse (hvis der anmodes om børnebidrag for mere end én berettiget person, skal ovennævnte oplysninger gives for hver af disse personer)

                                                —

                                                indtægtskilder og månedlig indtægt for den af forældrene, der forsørger den bidragsberettigede

                                                —

                                                månedlige udgifter for den af forældrene, der passer en mindreårig bidragsberettiget, til underhold af vedkommende selv samt andre, som vedkommende har ansvaret for

                        3.

                        anmodningen og begrundelsen for anmodningen skal underskrives personligt af den eller de bidragsberettigede eller i tilfælde af mindreårige af deres retlige repræsentant.

                  III.   Anmodninger i henhold til artikel 10, stk. 1, litra e) og f)

            En anmodning om ændring af en afgørelse om tildeling af underholdsbidrag skal indeholde:

                        1.

                        navnet på den ret, der afsagde dommen, domsafsigelsesdatoen samt for- og efternavn på sagens parter

                        2.

                        angivelse af det månedlige underholdsbidrag, der anmodes om på vegne af hver af de bidragsberettigede i stedet for det tidligere tildelte underholdsbidrag

                        3.

                        angivelse i begrundelsen af den ændrede situationen, som berettiger kravet om at ændre underholdsbidragets størrelse

                        4.

                        supplerende dokumenter, som bør opføres på en liste og vedlægges anmodningen — originaler eller bekræftede kopier

                        5.

                        anmodningen og begrundelsen for anmodningen skal underskrives personligt af den eller de bidragsberettigede eller i tilfælde af mindreårige af deres retlige repræsentant.

                  IV.   Anmodninger i henhold til artikel 10, stk. 2, litra b) og c)

            En anmodning om ændring af en afgørelse om tildeling af underholdsbidrag (indgivet af den bidragspligtige) skal indeholde:

                        1.

                        navnet på den ret, der afsagde dommen, domsafsigelsesdatoen samt for- og efternavn på sagens parter

                        2.

                        angivelse af det månedlige underholdsbidrag, der anmodes om på vegne af hver af de bidragsberettigede i stedet for det tidligere tildelte underholdsbidrag

                        3.

                        angivelse i begrundelsen af den ændrede situation, som berettiger kravet om at ændre underholdsbidragets størrelse

                        4.

                        supplerende dokumenter, som bør opføres på en liste og vedlægges anmodningen — originaler eller bekræftede kopier

                        5.

                        anmodningen og begrundelsen for anmodningen skal underskrives af den eller de bidragspligtige.

               Den Slovakiske Republik:

                        —

                        Oplysninger om alle involverede parters nationalitet.

               Det Forenede Kongerige Storbritannien og Nordirland:

               Anmodninger i henhold til artikel 10, stk. 1, litra b)

               England og Wales

            Original og/eller bekræftet kopi af afgørelse; attest om eksigibilitet; erklæring om restancer; dokument, der erklærer, at den bidragspligtige mødte frem på det indledende retsmøde, og hvis det ikke er tilfældet, dokument, der bekræfter, at den bidragspligtige var indstævnet og havde modtaget en forkyndelse om retsmødet, eller at vedkommende var gjort bekendt med den oprindelige afgørelse og havde haft mulighed for forsvar eller appel; erklæring om, hvor den bidragspligtige opholder sig — bolig og arbejdsplads; erklæring om den bidragspligtiges identitet; evt. fotografi af den bidragspligtige; dokument, der viser, i hvilket omfang den, der indgiver anmodningen, er indrømmet gratis retshjælp; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; bekræftet kopi af evt. vielsesattest; bekræftet kopi af kendelse eller andet instrument, der dokumenterer opløsning af ægteskab eller evt. andet forhold.

               Skotland

            Original og/eller bekræftet kopi af afgørelse; attest om eksigibilitet; erklæring om restancer; dokument, der erklærer, at den bidragspligtige mødte frem på det indledende retsmøde, og hvis det ikke er tilfældet, dokument, der bekræfter, at den bidragspligtige var indstævnet til retsmødet, eller at vedkommende var gjort bekendt med den oprindelige afgørelse og havde haft mulighed for appel; erklæring om, hvor den bidragspligtige opholder sig; erklæring om den bidragspligtiges identitet; evt. fotografi af den bidragspligtige; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution.

               Nordirland

            Original og/eller bekræftet kopi af afgørelse; attest om eksigibilitet; erklæring om restancer; dokument, der erklærer, at den bidragspligtige mødte frem på det indledende retsmøde, og hvis det ikke er tilfældet, dokument, der bekræfter, at den bidragspligtige var indstævnet til retsmødet, eller at vedkommende var gjort bekendt med den oprindelige afgørelse og havde haft mulighed for appel; erklæring om, hvor den bidragspligtige opholder sig — bolig og arbejdsplads; erklæring om den bidragspligtiges identitet; evt. fotografi af den bidragspligtige; dokument, der viser, i hvilket omfang den, der indgiver anmodningen, er indrømmet gratis retshjælp; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; bekræftet kopi af evt. vielsesattest.

               Anmodninger i henhold til artikel 10, stk. 1, litra c)

               England og Wales

            Dokumenter vedrørende den økonomiske situation — indtægter/udgifter/formue; erklæring om, hvor den sagsøgte opholder sig — bolig og arbejdsplads; attest om den sagsøgtes identitet; evt. fotografi af den sagsøgte; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; bekræftet kopi af evt. vielsesattest; bekræftet kopi af kendelse eller andet instrument, der dokumenterer opløsning af ægteskab eller evt. andet forhold; kopi af relevante retsafgørelser; anmodning om retshjælp; evt. dokument, der beviser slægtskab; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Skotland

            Dokumenter vedrørende den økonomiske situation — indtægter/udgifter/formue; erklæring om, hvor den sagsøgte opholder sig; attest om den sagsøgtes identitet; evt. fotografi af den sagsøgte; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; bekræftet kopi af evt. vielsesattest; anmodning om retshjælp; evt. dokument, der beviser slægtskab.

               Nordirland

            Dokumenter vedrørende den økonomiske situation — indtægter/udgifter/formue; erklæring om, hvor den sagsøgte opholder sig — bolig og arbejdsplads; attest om den sagsøgtes identitet; evt. fotografi af den sagsøgte; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; bekræftet kopi af evt. vielsesattest; bekræftet kopi af evt. decree nisi (foreløbig retsafgørelse om skilsmisse); kopi af relevante retsafgørelser; anmodning om retshjælp; evt. dokument, der beviser slægtskab; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Anmodninger i henhold til artikel 10, stk. 1, litra d)

               England og Wales

            Bekræftet kopi af afgørelse i forbindelse med artikel 20 eller artikel 22, litra b) eller e), sammen med dokumenter vedrørende udarbejdelsen af den afgørelse; dokument, der viser, i hvilket omfang den, der indgiver anmodningen, er indrømmet gratis retshjælp; dokumenter vedrørende den økonomiske situation — indtægter/udgifter/formue; erklæring om, hvor den sagsøgte opholder sig — bolig og arbejdsplads; attest om den sagsøgtes identitet; evt. fotografi af den sagsøgte; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; bekræftet kopi af evt. vielsesattest; bekræftet kopi af kendelse eller andet instrument, der dokumenterer opløsning af ægteskab eller evt. andet forhold; kopi af relevante retsafgørelser; evt. dokument, der beviser slægtskab; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Skotland

            Som under artikel 10, stk. 1, litra c), ovenfor.

               Nordirland

            Bekræftet kopi af afgørelse i forbindelse med artikel 20 eller artikel 22, litra b) eller e), sammen med dokumenter vedrørende udarbejdelsen af afgørelsen; dokument, der viser, i hvilket omfang den, der indgiver anmodningen, er indrømmet gratis retshjælp; dokumenter vedrørende den økonomiske situation — indtægter/udgifter/formue; erklæring om, hvor den sagsøgte opholder sig — bolig og arbejdsplads; attest om den sagsøgtes identitet; evt. fotografi af den sagsøgte; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; bekræftet kopi af evt. vielsesattest; bekræftet kopi af evt. decree nisi (foreløbig retsafgørelse om skilsmisse); kopi af relevante retsafgørelser; evt. dokument, der beviser slægtskab; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Anmodninger i henhold til artikel 10, stk. 1, litra e)

               England og Wales

            Kopi af den afgørelse, der skal ændres; dokumenter vedrørende sagsøgers/sagsøgtes økonomiske situation — indtægter/udgifter/formue; anmodning om retshjælp; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; dokumenter vedrørende ændringer i barnets/børnenes situation; evt. dokumenter vedrørende sagsøgers/sagsøgtes civilstand; kopi af relevante retsafgørelser; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3. Skriftlig erklæring om, at begge parter har givet møde under retssagen, og, hvis kun sagsøgeren har givet møde, original eller bekræftet kopi af det dokument, der godtgør, at stævningen er blevet forkyndt for den anden part.

               Skotland

            Kopi af den afgørelse, der skal ændres; dokumenter vedrørende sagsøgers/sagsøgtes økonomiske situation — indtægter/udgifter/formue; anmodning om retshjælp; evt. attest fra skole/uddannelsesinstitution; dokumenter vedrørende ændringer i barnets/børnenes situation.

               Nordirland

            Kopi af den afgørelse, der skal ændres; dokumenter vedrørende sagsøgers/sagsøgtes økonomiske situation — indtægter/udgifter/formue; anmodning om retshjælp; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; dokumenter vedrørende ændringer i barnets/børnenes situation; evt. dokumenter vedrørende sagsøgers/sagsøgtes civilstand; kopi af relevante retsafgørelser; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Anmodninger i henhold til artikel 10, stk. 1, litra f)

               England og Wales

            Original og/eller bekræftet kopi af den afgørelse, der skal ændres; dokument, der erklærer, at den bidragspligtige mødte frem på det indledende retsmøde, og hvis det ikke er tilfældet, dokument, der bekræfter, at den bidragspligtige var indstævnet til retsmødet, eller at vedkommende var gjort bekendt med den oprindelige afgørelse og havde haft mulighed for appel; dokument, der viser, i hvilket omfang den, der indgiver anmodningen, er indrømmet gratis retshjælp; dokumenter vedrørende sagsøgers/sagsøgtes økonomiske situation — indtægter/udgifter/formue; attest om eksigibilitet; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; dokumenter vedrørende ændringer i barnets/børnenes situation; bekræftet kopi af evt. vielsesattest; bekræftet kopi af kendelse eller andet instrument, der dokumenterer opløsning af ægteskab eller evt. andet forhold; evt. dokumenter vedrørende sagsøgers/sagsøgtes civilstand; kopi af relevante retsafgørelser; erklæring om, hvor den bidragspligtige opholder sig — bolig og arbejdsplads; erklæring om den bidragspligtiges identitet; evt. fotografi af den bidragspligtige; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3. Skriftlig erklæring om, at begge parter har givet møde under retssagen, og, hvis kun sagsøgeren har givet møde, original eller bekræftet kopi af det dokument, der godtgør, at stævningen er blevet forkyndt for den anden part.

               Skotland

            Original og/eller bekræftet kopi af den afgørelse, der skal ændres; dokument, der bekræfter, at den bidragspligtige var indstævnet til retsmødet, eller at vedkommende var gjort bekendt med den oprindelige afgørelse og havde haft mulighed for appel; dokument, der viser, i hvilket omfang den, der indgiver anmodningen, er indrømmet gratis retshjælp; dokumenter vedrørende sagsøgers/sagsøgtes økonomiske situation — indtægter/udgifter/formue; attest om eksigibilitet; evt. attest fra skole/uddannelsesinstitution; dokumenter vedrørende ændringer i barnets/børnenes situation; evt. dokumenter vedrørende sagsøgers/sagsøgtes civilstand; erklæring om, hvor den bidragspligtige opholder sig; erklæring om den bidragspligtiges identitet; evt. fotografi af den bidragspligtige.

               Nordirland

            Original og/eller bekræftet kopi af den afgørelse, der skal ændres; dokument, der erklærer, at den bidragspligtige mødte frem på det indledende retsmøde, og hvis det ikke er tilfældet, dokument, der bekræfter, at den bidragspligtige var indstævnet til retsmødet, eller at vedkommende var gjort bekendt med den oprindelige afgørelse og havde haft mulighed for appel; dokument, der viser, i hvilket omfang den, der indgiver anmodningen, er indrømmet gratis retshjælp; dokumenter vedrørende sagsøgers/sagsøgtes økonomiske situation — indtægter/udgifter/formue; attest om eksigibilitet; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; dokumenter vedrørende ændringer i barnets/børnenes situation; bekræftet kopi af evt. vielsesattest; bekræftet kopi af evt. decree nisi (foreløbig retsafgørelse om skilsmisse); evt. dokumenter vedrørende sagsøgers/sagsøgtes civilstand; kopi af relevante retsafgørelser; erklæring om, hvor den bidragspligtige opholder sig — bolig og arbejdsplads; erklæring om den bidragspligtiges identitet; evt. fotografi af den bidragspligtige; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Anmodninger i henhold til artikel 10, stk. 2, litra b)

               England og Wales

            Kopi af den afgørelse, der skal ændres; dokumenter vedrørende sagsøgers/sagsøgtes økonomiske situation — indtægter/udgifter/formue; anmodning om retshjælp; evt. attest fra skole/uddannelsesinstitution; dokumenter vedrørende ændringer i barnets/børnenes situation; evt. dokumenter vedrørende sagsøgers/sagsøgtes civilstand; kopi af relevante retsafgørelser; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Skotland

            Kopi af den afgørelse, der skal ændres; dokumenter vedrørende sagsøgers/sagsøgtes økonomiske situation — indtægter/udgifter/formue; anmodning om retshjælp; evt. attest fra skole/uddannelsesinstitution; dokumenter vedrørende ændringer i barnets/børnenes situation.

               Nordirland

            Kopi af den afgørelse, der skal ændres; dokumenter vedrørende sagsøgers/sagsøgtes økonomiske situation — indtægter/udgifter/formue; anmodning om retshjælp; evt. attest fra skole/uddannelsesinstitution; dokumenter vedrørende ændringer i barnets/børnenes situation; evt. dokumenter vedrørende sagsøgers/sagsøgtes civilstand; kopi af relevante retsafgørelser; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Anmodninger i henhold til artikel 10, stk. 2, litra c)

               England og Wales

            Original og/eller bekræftet kopi af den afgørelse, der skal ændres; attest om eksigibilitet; dokument, der viser, i hvilket omfang den, der indgiver anmodningen, er indrømmet gratis retshjælp; dokumenter vedrørende sagsøgers/sagsøgtes økonomiske situation — indtægter/udgifter/formue; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; dokumenter vedrørende ændringer i barnets/børnenes situation; bekræftet kopi af evt. vielsesattest; bekræftet kopi af kendelse eller andet instrument, der dokumenterer opløsning af ægteskab eller evt. andet forhold; evt. dokumenter vedrørende sagsøgers/sagsøgtes civilstand; kopi af relevante retsafgørelser; erklæring om, hvor den bidragsberettigede opholder sig — bolig og arbejdsplads; erklæring om den bidragsberettigedes identitet; evt. fotografi af den bidragsberettigede; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Skotland

            Original og/eller bekræftet kopi af den afgørelse, der skal ændres; dokument, der viser, i hvilket omfang den, der indgiver anmodningen, er indrømmet gratis retshjælp; dokumenter vedrørende sagsøgers/sagsøgtes økonomiske situation — indtægter/udgifter/formue; evt. attest fra skole/uddannelsesinstitution; dokumenter vedrørende ændringer i sagsøgers økonomiske situation; erklæring om, hvor den bidragsberettigede opholder sig; erklæring om den bidragsberettigedes identitet; evt. fotografi af den bidragsberettigede.

               Nordirland

            Original og/eller bekræftet kopi af den afgørelse, der skal ændres; attest om eksigibilitet; dokument, der viser, i hvilket omfang den, der indgiver anmodningen, er indrømmet gratis retshjælp; dokumenter vedrørende sagsøgers/sagsøgtes økonomiske situation — indtægter/udgifter/formue; bekræftet kopi af barnets/børnenes fødselsattest eller evt. adoptionsattest; evt. attest fra skole/uddannelsesinstitution; dokumenter vedrørende ændringer i barnets/børnenes situation; bekræftet kopi af evt. vielsesattest; bekræftet kopi af evt. decree nisi (foreløbig retsafgørelse om skilsmisse); evt. dokumenter vedrørende sagsøgers/sagsøgtes civilstand; kopi af relevante retsafgørelser; erklæring om, hvor den bidragsberettigede opholder sig — bolig og arbejdsplads; erklæring om den bidragsberettigedes identitet; evt. fotografi af den bidragsberettigede; evt. andre dokumenter, der er nævnt i artikel 16, stk. 3, artikel 25, stk. 1, litra a), b) og d), artikel 25, stk. 3, litra b), samt artikel 30, stk. 3.

               Generelle bemærkninger

            I forbindelse med anmodninger i henhold til artikel 10, herunder artikel 10, stk. 1, litra a), og artikel 10, stk. 2, litra a), vil centralmyndigheden i England og Wales være taknemmelig for at modtage tre kopier af hvert dokument evt. ledsaget af oversættelser til engelsk.
            I forbindelse med anmodninger i henhold til artikel 10, herunder artikel 10, stk. 1, litra a), og artikel 10, stk. 2, litra a), vil centralmyndigheden i Nordirland være taknemmelig for at modtage tre kopier af hvert dokument ledsaget af oversættelser til engelsk.
            2.   ERKLÆRINGER I HENHOLD TIL KONVENTIONENS ARTIKEL 44, STK. 1
            Den Europæiske Union erklærer, at de medlemsstater, der er anført nedenfor, godkender anmodninger og tilknyttede dokumenter, der foruden at være oversat til deres officielle sprog er oversat til de sprog, der er specificeret for hver af disse medlemsstater:

                        Den Tjekkiske Republik: slovakisk

                        Republikken Estland: engelsk

                        Republikken Cypern: engelsk

                        Republikken Litauen: engelsk

                        Republikken Malta: engelsk

                        Den Slovakiske Republik: tjekkisk

                        Republikken Finland: engelsk.

                  3.   ERKLÆRINGER I HENHOLD TIL KONVENTIONENS ARTIKEL 44, STK. 2
            Den Europæiske Union erklærer, at dokumenter i Kongeriget Belgien skal affattes på eller oversættes til fransk, nederlandsk eller tysk alt efter hvilken del af det belgiske område, de indgives på.
            Oplysninger om, hvilket sprog der skal bruges på en given del af det belgiske område, findes i håndbogen over modtagende instanser i henhold til Europa-Parlamentets og Rådets forordning (EF) nr. 1393/2007 af 13. november 2007 om forkyndelse i medlemsstaterne af retslige og udenretslige dokumenter i civile og kommercielle sager (forkyndelse af dokumenter) (1). Denne håndbog er tilgængelig på webstedet: http://ec.europa.eu/justice_home/judicialatlascivil/html/index_da.htm
            Klik på:
            »Forkyndelse og Overførsel af Dokumenter (Forordning (EF) nr. 1393/2007)«/»Dokumenter«/»Håndbog«/»Belgien«/»Geographical areas of competence« (s. 13 ff.),
            eller gå direkte til følgende adresse:
            http://ec.europa.eu/justice_home/judicialatlascivil/html/pdf/manual_sd_bel.pdf
            og klik på »Geographical areas of competence« (s. 13 ff.).«

         (1)  EUT L 324 af 10.12.2007, s. 79.


title: 2012/743/FUSP: Den Udenrigs- og Sikkerhedspolitiske Komités afgørelse Atalanta/3/2012 af 27. november 2012 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

text:
               4.12.2012

               DA

               Den Europæiske Unions Tidende

               L 332/20

         DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/3/2012
   af 27. november 2012
   om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)
   (2012/743/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, og
   ud fra følgende betragtninger:

               (1)

               Rådet har i medfør af artikel 6, stk. 1, i fælles aktion 2008/851/FUSP bemyndiget Den Udenrigs- og Sikkerhedspolitiske Komité (PSC) til at træffe afgørelser om udnævnelse af den øverstbefalende for EU-styrken.

               (2)

               Den 3. juli 2012 vedtog PSC afgørelse Atalanta/2/2012 (2) om udnævnelse af kontreadmiral Enrico CREDENDINO til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta).

               (3)

               Den øverstbefalende for EU-operationen har indstillet kontreadmiral Pedro Ángel GARCĺA DE PAREDES PÉREZ DE SEVILLA som ny øverstbefalende for EU-styrken som efterfølger for kontreadmiral Enrico CREDENDINO.

               (4)

               EU's Militærkomité støtter denne indstilling.

               (5)

               I medfør af artikel 5 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

         VEDTAGET DENNE AFGØRELSE:
   Artikel 1
   Kontreadmiral Pedro Ángel GARCĺA DE PAREDES PÉREZ DE SEVILLA udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster fra den 6. december 2012.
   Artikel 2
   Afgørelse Atalanta/2/2012 ophæves.
   Artikel 3
   Denne afgørelse træder i kraft den 6. december 2012.

      Udfærdiget i Bruxelles, den 27. november 2012.

            På Den Udenrigs- og Sikkerhedspolitiske Komités vegne

         O. SKOOG

            Formand

      (1)  EUT L 301 af 12.11.2008, s. 33.

      (2)  Den Udenrigs- og Sikkerhedspolitiske Komités afgørelse Atalanta/2/2012 af 3. juli 2012 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (EUT L 176 af 6.7.2012, s. 64).


title: 2004/708/EF: Europa-Parlamentets afgørelse af 21. april 2004 om decharge til direktøren for Det Europæiske Arbejdsmiljøagentur for gennemførelsen af agenturets budget for regnskabsåret 2002

text:
               21.4.2004

               DA

               Den Europæiske Unions Tidende

               L 330/8

         EUROPA-PARLAMENTETS AFGØRELSE
   af 21. april 2004
   om decharge til direktøren for Det Europæiske Arbejdsmiljøagentur for gennemførelsen af agenturets budget for regnskabsåret 2002
   (2004/708/EF)
   EUROPA-PARLAMENTET,
   der henviser til Revisionsrettens beretning om regnskabet for Det Europæiske Arbejdsmiljøagentur for regnskabsåret 2002, med agenturets svar (1) (C5-0636/2003),
   der henviser til Rådets henstilling af 9. marts 2004 (C5-0141/2004),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185, og til Rådets forordning (EF) nr. 1654/2003 af 18. juni 2003 om ændring af forordning (EF) nr. 2062/94 om oprettelse af et europæisk arbejdsmiljøagentur (3), særlig artikel 12a,
   der henviser til Kommissionens forordning (EF, Euratom) nr. 2343/2002 af 23. december 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 93a og bilag V,
   der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A5-0212/2004),

               1.

               meddeler decharge til direktøren for Det Europæiske Arbejdsmiljøagentur for gennemførelsen af agenturets budget for regnskabsåret 2002;

               2.

               anfører sine bemærkninger i den ledsagende beslutning;

               3.

               pålægger sin formand at sende denne afgørelse og den ledsagende beslutning til direktøren for Det Europæiske Arbejdsmiljøagentur, Rådet, Kommissionen og Revisionsretten og sørge for, at de offentliggøres i L-udgaven af Den Europæiske Unions Tidende.

         Julian PRIESTLEY

            Generalsekretær

         Pat COX

            Formand

      (1)  EUT C 319 af 30.12.2003, s. 8.

      (2)  EFT L 248 af 16.9.2002, s. 1.

      (3)  EUT L 245 af 29.9.2003, s. 38.

      (4)  EFT L 357 af 31.12.2002, s. 72.
    ---documentbreak---

               21.4.2004

               DA

               Den Europæiske Unions Tidende

               L 330/9

         EUROPA-PARLAMENTETS BESLUTNING
   med bemærkningerne til afgørelsen om decharge til direktøren for Det Europæiske Arbejdsmiljøagentur for gennemførelsen af agenturets budget for regnskabsåret 2002
   EUROPA-PARLAMENTET,
   der henviser til Revisionsrettens beretning om regnskabet for Det Europæiske Arbejdsmiljøagentur for regnskabsåret 2002, med agenturets svar (1) (C5-0636/2003),
   der henviser til Rådets henstilling af 9. marts 2004 (C5-0141/2004),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185, og til Rådets forordning (EF) nr. 1654/2003 af 18. juni 2003 om ændring af forordning (EF) nr. 2062/94 om oprettelse af et europæisk arbejdsmiljøagentur (3), særlig artikel 12a,
   der henviser til Kommissionens forordning (EF, Euratom) nr. 2343/2002 af 23. december 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 93a og bilag V,
   der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A5-0212/2004),

               A.

               der henviser til, at Den Europæiske Revisionsret i ovennævnte beretning anførte, at den havde fået rimelig sikkerhed for, at regnskabet for det regnskabsår, der afsluttedes pr. 31. december 2002, er rigtigt, og at de underliggende transaktioner som helhed betragtet er lovlige og formelt rigtige,

               B.

               der henviser til, at Parlamentet den 6. november 2003 på grundlag af Revisionsrettens beretning meddelte direktøren for agenturet decharge (5) for gennemførelsen af agenturets budget for regnskabsåret 2001, og i den forbindelse i sin beslutning bl.a.:

                           —

                           accepterede den forklaring, agenturet gav vedrørende de forhold, der førte til, at en stor mængde aktionsbevillinger blev fremført fra 2001 til 2002, hvorefter den primære årsag var den sene godkendelse af det program til forebyggelse af ulykker i Europas små og mellemstore virksomheder, som agenturet var blevet opfordret til at gennemføre;

                           —

                           bemærkede den samlede positive vurdering af agenturets arbejde, der blev tilkendegivet i den eksterne evalueringsrapport, og var af den opfattelse, at agenturets holdning i forbindelse med en omlægning af det ovennævnte program til et flerårigt program burde overvejes;

                           —

                           opfordrede agenturet til at forbedre planlægningen af agenturets arbejde i forhold til de aktiviteter, der udgør nationale omdrejningspunkter, og med tilfredshed bemærkede samarbejdet mellem agenturet og Dublin-instituttet,

               1.

               bemærker følgende tal fra Det Europæiske Arbejdsmiljøagenturs regnskab for regnskabsårene 2002 og 2001:
               Forvaltningsregnskab for regnskabsårene 2002 og 2001

                           (tusind eur )

                           2002

                           2001

                              Indtægter

                           Tilskud fra Kommissionen

                           12 324

                           9 400

                           Andre tilskud

                           252

                           184

                           Diverse indtægter

                           8

                           0

                           Finansielle indtægter

                           73

                           91

                              Indtægter i alt (a)

                              12 657

                              9 676

                              Udgifter

                              Personale — Budgetafsnit I

                           Betalinger

                           3 024

                           2 654

                           Fremførte bevillinger

                           136

                           168

                              Ejendomme, materiel og forskellige driftsudgifter — Budgetsafsnit II

                           Betalinger

                           1 140

                           846

                           Fremførte bevillinger

                           247

                           229

                              Driftsudgifter — Budgetafsnit III

                           Betalinger

                           2 030

                           1 543

                           Fremførte bevillinger

                           5 623

                           5 814

                              Udgifter i alt (b)

                              12 199

                              11 255

                              Regnskabsårets resultat (a - b) (6)

                              458

                              -1 579

                           Saldo fremført fra det foregående regnskabsår

                           -2 185

                              - 886

                           Bevillinger, der er fremført fra det foregående regnskabsår og bortfaldet

                           609

                           242

                           Indtægter fra det foregående regnskabsår, som kan anvendes på ny, men ikke er blevet det

                           0

                           9

                           Kursdifferencer

                           4

                           2

                           Periodeafgrænsningsposter

                           7

                           27

                              Regnskabsårets saldo

                              -1 108

                              -2 185

         Budgetgennemførelse

               2.

               gentager den holdning, det gav udtryk for i punkt 8 i ovennævnte beslutning af 6. november 2003 vedrørende decharge for 2001, at det forventer, at agenturet gør sit yderste for at forbedre planlægningen af sine aktiviteter med henblik på at reducere det store antal fremførsler; understreger, at selv om der tilsyneladende er uenighed mellem Revisionsretten og agenturet med hensyn til sidstnævntes bestræbelser på at respektere princippet om etårighed, insisterer det ikke desto mindre på, at der skal foretages yderligere bestræbelser på at reducere mængden af fremførsler gennem en mere stram planlægning af operationelle aktiviteter, selv om det indebærer, at projektgennemførelser strækker sig ud over regnskabsåret;

               3.

               forventer at blive yderligere informeret af agenturet i denne henseende vedrørende dets analyse af valgmulighederne inden for finansforordningens rammer med henblik på at sikre en korrekt gennemførelse af programmet, samtidig med at princippet om budgettets etårighed overholdes;

               4.

               bemærker agenturets plan med henblik på at forbedre dets interne kontrolsystem, herunder eventuel nedsættelse af en intern revisionstjeneste, og de tiltag, agenturet annoncerede til gennemførelse i 2004 vedrørende de internationale kontrolstandarder; forventer at blive informeret om disse spørgsmål af agenturet, når agenturet har afsluttet sine interne procedurer;

         De underliggende transaktioners lovlighed og formelle rigtighed

               5.

               bemærker Revisionsrettens kritik af den måde, agenturet gennemførte kontrollen af støttemodtagerne under SMV-støtteprogrammet, navnlig hvad angår arten af de anmeldte udgifter, og Rettens kommentarer til agenturets endelige evaluering af nogle af disse projekter; bemærker ligeledes agenturets svar, at 51 af de projektansvarlige som følge af sådanne evalueringer ikke modtog det fulde støttebeløb; opfordrer agenturet til at tage ved lære af dette i forbindelse med forvaltningen af SMV-støtteordningen for 2002 med henblik på at sikre større stringens og rentabilitet i forbindelse med de kommende ordninger;

               6.

               opfordrer agenturet til at fremsende den eksterne evalueringsrapport om det andet SMV-støtteprogram til Parlamentets ansvarlige udvalg inden september 2004 og til at stille oplysninger til rådighed om opfølgningen af evalueringsrapporten for 2001-2002;

         Horisontale bemærkninger om agenturerne og Kommissionen

      Gennemførelse af den nye finansforordning — intern revision og kontrol

               7.

               gentager den holdning, det gav udtryk for i sine beslutninger (7) vedrørende decharge til agenturerne for 2001 med hensyn til gennemførelse af den nye finansforordning; opfordrer Kommissionen og agenturerne til at fortsætte deres samarbejde, især på de områder, der vedrører procedurer for bogføring, intern revision, forvaltning og kontrol, for at sikre, at der etableres en sammenhængende, harmoniseret ramme for agenturernes funktionsmåde;

               8.

               minder om, at det udtrykte bekymring i forbindelse med dechargebeslutningen for 2001 vedrørende manglende kontrol med agenturerne fra Kommissionens Interne Revisionstjenestes side (IAS); udtrykker dyb bekymring over, at en sådan kontrol tilsyneladende ikke er foregået i år; anmoder Kommissionen og IAS om at forklare årsagerne til dette og at tilvejebringe data vedrørende antallet af ansatte, som den interne revisor har til rådighed til at foretage kontrol i agenturerne; forventer, at Kommissionen angiver, hvordan den kan sikre, at der foretages tilstrækkelig og korrekt kontrol i satellitorganerne, især af IAS;

               9.

               understreger, at det er vigtigt, at agenturerne underkastes OLAF's undersøgelsesbeføjelser på de samme betingelser som institutionerne (8); opfordrer Revisionsretten til, inden vedtagelse af dechargebeslutningen, at give oplysninger om, hvorvidt de fællesskabsorganer, der har tiltrådt den interinstitutionelle aftale af den 25. maj 1999 (9) vedrørende OLAF's interne undersøgelser, gjorde dette på de samme vilkår som nævnt i bilaget til denne aftale;

         Finansiel forvaltning

               10.

               bemærker, at nogle af agenturerne i deres svar på spørgsmålet i spørgeskemaet om, hvordan det gentagne problem vedrørende betydelige fremførsler kunne løses, nævner mulighederne i den nye finansforordning, som gør det muligt at anvende »opdelte bevillinger«; opfordrer agenturerne til bedre at forklare deres analyser og navnlig at angive, hvilke af deres aktiviteter der er af flerårig karakter, og som derfor kunne finansieres ved sådanne bevillinger;

               11.

               opfordrer Kommissionen til at fremlægge sin holdning til en sådan løsning og i tilfælde af, at en sådan løsning vurderes som umulig, at foreslå alternativer, der gør det muligt at reducere overførslerne betydeligt;

         Gennemgang af agenturerne

               12.

               understreger, at Kommissionen forud for enhver afgørelse om at oprette et agentur skal foretage en grundig analyse af behovet og den tilførte merværdi, som de udførte funktioner vil indebære, i lyset af principperne om subsidiaritet, budgetstringens og procedureforenkling;

               13.

               opfordrer Kommissionen til at foretage en overordnet undersøgelse af de aktiviteter, der i øjeblikket udføres af forskellige fællesskabsorganer, med henblik på at finde ud af, om aktiviteterne eventuelt overlapper hinanden eller tjener de samme formål, for derefter at foreslå passende løsninger, herunder mulige sammenlægninger af agenturer;

               14.

               er bekymret over, at der er ubalance mellem de administrative udgifter og driftsudgifterne i mange agenturer, hvor de administrative udgifter overstiger driftsudgifterne; opfordrer derfor Kommissionen og agenturerne til at fastsætte mål med henblik på at reducere de administrative udgifter i forhold til det samlede udgiftsniveau inden for en fastsat tidsperiode; bemærker, at mange agenturer ser muligheder inden for dette område, hvilket fremgår af spørgeskemaet;

               15.

               tilskynder under henvisning til svarene i spørgeskemaet vedrørende interinstitutionelt samarbejde agenturerne til at forbedre deres indbyrdes samarbejde med henblik på at opfylde deres behov inden for specifikke områder (for eksempel udvikling af software) og reducere omkostningerne i stedet for at vælge løsninger, som fra starten var udformet til Kommissionen, og som ofte har vist sig at være for omfattende og komplicerede til at opfylde deres særlige behov;

               16.

               opfordrer agenturerne til at tilrettelægge og udvikle et nært samarbejde med de ansvarlige parlamentsudvalg; anmoder de stående udvalg, inden for hvis sagsområde agenturernes aktiviteter henhører, om at samordne deres indsats med Budgetudvalget og Budgetkontroludvalget med henblik på at sikre en effektiv overvågning af agenturernes aktiviteter;

         Nye finansieringskilder

               17.

               glæder sig over svarene og forslagene i spørgeskemaundersøgelsen vedrørende andre finansieringskilder; bemærker, at mange nuværende kilder og forslag omhandler udlejning af bygninger og faciliteter og salg af publikationer og oplysninger; erkender, at ikke alle agenturer bl.a. af uafhængighedsmæssige årsager vil acceptere yderligere finansieringskilder; fremhæver stordriftsfordelene og de finansielle fordele, der er forbundet med, at ikke-medlemsstater deltager i visse agenturers aktiviteter; opfordrer Kommissionen og agenturerne til at fremsætte konstruktive forslag med hensyn til yderligere udvikling af nye finansieringskilder, som kunne øge graden af selvfinansiering;

               18.

               glæder sig over de økonomiske bidrag, som nogle medlemsstater eller regioner yder til de agenturer, der er placeret i deres område; mener, at det er vigtigt, at Rådet og Kommissionen kræver sådanne bidrag, især ved etableringen af nye agenturer;

         Harmoniseret operationel ramme

               19.

               minder om sin holdning (10) om, at de mange forskellige strukturer, som de eksisterende agenturer bygger på, anses for at være begrænsende for »gennemsigtigheden og forståeligheden, og at denne mangfoldighed ikke kan retfærdiggøres, selv når de forskelligartede opgaver tages i betragtning«; opfordrer Kommissionen til at foretage en gennemgang af alle de eksisterende agenturer med henblik på at foreslå hensigtsmæssige ændringer af deres basisretsakter (11) for at tilpasse dem til de modeller, som den fremtidige reguleringsramme bør omfatte; pålægger de kompetente udvalg at sørge for opfølgning af denne grundige gennemgang, som bør igangsættes så hurtigt som muligt og tage højde for de horisontale spørgsmål, der nævnes i denne dechargebeslutning;

               20.

               opfordrer Kommissionen til at fremlægge passende forslag, der er rettet mod at skabe sådanne harmoniserede rammebetingelser for agenturerne, før eller i det mindste samtidig med fremlæggelsen af de lovgivningsmæssige forslag til de nye agenturer; fastholder, at en interinstitutionel aftale, der uddyber fælles retningslinjer, er en nødvendig betingelse for at sikre harmonisering;

         Personalepolitik

               21.

               bemærker, at den nye finansforordning betyder, at agenturernes organisationsdiagrammer nu fastlægges af budgetmyndigheden; understreger vigtigheden af denne ændring i forbindelse med agenturernes fremtidige dechargeprocedurer med hensyn til kontrol af anvendelsen af tjenestemandsvedtægten i forbindelse med ansættelse, forfremmelse, antallet af ledige stillinger og ansættelsespolitik;

               22.

               bemærker, at det ved en spørgeskemaundersøgelse i forbindelse med budgetproceduren for 2004 blev fastslået, at det gennemsnitlige antal år før forfremmelse ved flere agenturer lå betydeligt under det, der er Kommissionens politik, at procentsatsen for ledige stillinger var betydelig højere end i andre institutioner, og at flere af de opslåede nye stillinger ikke blev opslået på det laveste løntrin; er af den opfattelse, at personalepolitik bør udgøre et vigtigt element i forbindelse med en gennemgang af de eksisterende agenturer;

               23.

               er af den opfattelse, at agenturernes personalepolitik bør overholde finansforordningen, tjenestemandsvedtægten og den bedste praksis, som institutionerne generelt følger; mener, at Kommissionen er blevet anmodet om før budgetproceduren for 2005 at angive retningslinjerne for personalepolitikken, især procentsatsen for ledige stillinger og for forfremmelser, ansættelsesniveauet samt en standardkarriereprofil;

               24.

               minder om, at agenturerne i vid udstrækning bør ansætte personale på midlertidige kontrakter for at bevare fleksibiliteten og effektiviteten;

               25.

               er bekymret over de alvorlige uregelmæssigheder, der er konstateret i forbindelse med Det Europæiske Overvågningscenter for Narkotika og Narkotikamisbrugs udvælgelsesprocedurer, herunder uklar meddelelse om udvælgelsesprøve, ufuldstændige protokoller fra udvælgelsesudvalg, ikke på forhånd fastlagte kriterier for vurdering af ansøgere (12); er meget bekymret for, at dette ikke er et enkeltstående tilfælde, men at agenturerne generelt har vanskeligt ved at håndtere disse ganske komplekse procedurer på en retfærdig og gennemsigtig måde;

               26.

               mener, at de udvælgelsesprocedurer, som agenturerne iværksætter, bør opfylde de samme standarder, som dem De Europæiske Fællesskabers Personaleudvælgelseskontor (EPSO) iværksætter, og at de ikke bør opfattes som en hurtig og nem vej ind i Fællesskabets tjenestemandsstab;

               27.

               opfordrer Kommissionen til at fremlægge forslag med henblik på at sikre, at alle agenturer kan få hjælp og støtte fra EPSO i forbindelse med tilrettelæggelse af udvælgelsesprocedurer, og at der etableres en ekstern mekanisme, der kan anvendes til at godkende sådanne procedurer, inden ansættelse finder sted.

      (1)  EUT C 319 af 30.12.2003, s. 8.

      (2)  EFT L 248 af 16.9.2002, s. 1.

      (3)  EUT L 245 af 29.9.2003, s. 38.

      (4)  EFT L 357 af 31.12.2002, s. 72.

      (5)  EUT L 333 af 20.12.2003, s. 52.

      (6)  Beregnet efter principperne in artikel 15 i Rådets forordning (EF, Euratom) nr. 1150/2000 (EFT L 130 af 31.5.2000, s. 8).

      (7)  EUT L 148 af 16.6.2003.

      EUT L 333 af 20.12.2003, s. 53 (punkt 18).

      (8)  Vedtagne tekster af 13.1.2004, P5-TA(2004) 0015.

      (9)  EFT L 136 af 31.5.1999, s. 15.

      (10)  P5-TA(2004) 0015 (punkt 13 og 14).

      (11)  P5-TA(2004) 0015 (punkt 24).

      (12)  Se afsnit 13 i Revisionsrettens særberetning for 2002 (s. 64).


Avis juridique important

|

32003D0663

2003/663/FUSP: Rådets afgørelse 2003/663/FUSP af 10. december 2002 om indgåelse af aftaler mellem Den Europæiske Union og Bulgarien, Cypern, Den Tjekkiske Republik, Estland, Ungarn, Island, Letland, Litauen, Norge, Rumænien, Den Slovakiske Republik, Slovenien, Schweiz, Tyrkiet og Ukraine om disse staters deltagelse i Den Europæiske Unions politimission (EUPM) i Bosnien-Hercegovina

EU-Tidende nr. L 239 af 25/09/2003 s. 0001 - 0001

Rådets afgørelse 2003/663/FUSPaf 10. december 2002om indgåelse af aftaler mellem Den Europæiske Union og Bulgarien, Cypern, Den Tjekkiske Republik, Estland, Ungarn, Island, Letland, Litauen, Norge, Rumænien, Den Slovakiske Republik, Slovenien, Schweiz, Tyrkiet og Ukraine om disse staters deltagelse i Den Europæiske Unions politimission (EUPM) i Bosnien-HercegovinaRÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 24,under henvisning til formandskabets henstilling, ogud fra følgende betragtninger:(1) Den 11. marts 2002 vedtog Rådet fælles aktion 2002/210/FUSP om Den Europæiske Unions politimission(1).(2) I henhold til artikel 8, stk. 3, i denne fælles aktion skal detaljerede ordninger vedrørende tredjelandes deltagelse i EUPM aftales i henhold til artikel 24 i traktaten om Den Europæiske Union.(3) I henhold til Rådets afgørelse af 14. oktober 2002, som bemyndigede formandskabet til at indlede forhandlinger, har formandskabet ført forhandlinger om aftaler med Bulgarien, Cypern, Den Tjekkiske Republik, Estland, Ungarn, Island, Letland, Litauen, Norge, Rumænien, Den Slovakiske Republik, Slovenien, Schweiz, Tyrkiet og Ukraine om deres deltagelse i EUPM's aktiviteter.(4) Disse aftaler bør godkendes -TRUFFET FØLGENDE AFGØRELSE:Artikel 1Aftalerne mellem Den Europæiske Union og henholdsvis Bulgarien, Cypern, Den Tjekkiske Republik, Estland, Ungarn, Island, Letland, Litauen, Norge, Rumænien, Den Slovakiske Republik, Slovenien, Schweiz, Tyrkiet og Ukraine om disse staters deltagelse i Den Europæiske Unions politimission (EUPM) i Bosnien-Hercegovina godkendes hermed på Den Europæiske Unions vegne.Teksten til aftalerne er knyttet til denne afgørelse.Artikel 2Formanden for Rådet bemyndiges herved til at udpege den eller de personer, der er beføjet til at undertegne aftalerne med bindende virkning for Den Europæiske Union.Artikel 3Denne afgørelse offentliggøres i Den Europæiske Union Tidende.Artikel 4Denne afgørelse har virkning fra dagen for offentliggørelsen.Udfærdiget i Bruxelles, den 10. december 2002.På Rådets vegneP. S. MøllerFormand(1) EFT L 70 af 13.3.2002, s. 1.